ഉംറ വിദേശത്ത് നിന്നുള്ളവര്ക്ക് സൗദിയിലേക്ക് അനുമതി ഓഗസ്റ്റ് 10 മുതല് റിയാദ്: കൊവിഡ് രണ്ടാം തരംഗ വ്യാപനത്തിനിടെ നിര്ത്തി വെച്ചിരിക്കുന്ന വിദേശത്തു നിന്ന് വരുന്നവര്ക്കുള്ള ഉംറ തീര്ത്ഥാടനം ഓഗസ്റ്റ് 10 മുതല് പുനരാരംഭിക്കും. ഹിജ്റ വര്ഷാരംഭമായ മുഹറം ഒന്ന് ഓഗസ്റ്റ് 10നാണ്. അന്ന് മുതല് വിദേശത്ത് നിന്നുള്ള തീര്ഥാടകര്ക്ക് ഉംറ നിര്വഹിക്കാനായി മെക്കയിലേക്ക് പ്രവേശിക്കാമെന്ന് സൗദി അധികൃതര് അറിയിച്ചു. നിലവില് സൗദി അറേബ്യായിലേക്ക് യാത്രാവിലക്കുള്ള രാജ്യങ്ങളില് നിന്നൊഴികെ മറ്റു രാജ്യങ്ങളില് നിന്നും നേരിട്ട് ഉംറ വിസയില് രാജ്യത്തെത്താം . സൗദി ഹജ്ജ്, ഉംറ മന്ത്രാലയം അംഗീകരിച്ച ഉംറ സര്വീസ് സ്ഥാപനങ്ങള് മുഖേനയാണ് രാജ്യത്ത് പ്രവേശിക്കേണ്ടത് . അതെ സമയം ഇന്ത്യ അടക്കം യാത്രാവിലക്കുള്ള ഒമ്ബത് രാജ്യങ്ങളില് നിന്നുള്ളവര് വിലക്കില്ലാത്ത മറ്റേതെങ്കിലും രാജ്യത്ത് 14 ദിവസങ്ങള് ക്വാറന്റീന് പൂര്ത്തിയാക്കിയാല് മാത്രമേ സൗദിയില് പ്രവേശിക്കാന് അനുമതിയുള്ളൂ . 18 വയസ് പൂര്ത്തിയായവര്ക്കും സൗദി അംഗീകരിച്ച വാക്സിനുകളില് രണ്ട് ഡോസും പൂര്ത്തിയാക്കിയവര്ക്കുമായിരിക്കും പ്രവേശന അനുമതി നല്കുക .The post ഉംറ വിദേശത്ത് നിന്നുള്ളവര്ക്ക് സൗദിയിലേക്ക് അനുമതി ഓഗസ്റ്റ് 10 മുതല് first appeared on MalayalamExpressOnline.